Prvý letný deň oslávime naozaj dovolenkovo. Utorok 21. jún bude plný letnej hudby, súťaží, a samozrejme, plný vody.
Už sa nevieme dočkať! Pred nami je najobľúbenejší čas v roku, leto plné slnka a vody. Trnavské rádio sa rozhodlo, že ho prívíta spolu s vami, naživo z vodného raja.
Prvý letný deň odštartujeme s Rannou šou s Tomášom a Nikol od 8.00 do 10.00 hod. priamo z bazénov Aquaparku Trnava. Pripravený je playlist nabitý letnými hitmi a sľúbiť vám môžeme aj hudobného hosťa. Čľapkať vo vode sa s nami bude aj Leto, lokálny umelec, Peter Leto, ktorý nám aj naživo zahrá.
Nebudú chýbať ani súťaže o rodinné vstupy do Aquaparku Trnava, ktoré budete môcť získať aj na našich sociálnych sieťach Facebook a Instagram, ale aj za počúvanie špeciálnej utorkovej rannej šou. Ďašie rodinné vstupy vám rozdáme aj počas ostatných dní tohto pracovného týždňa. Stačí pozorne počúvať rannú šou vždy od 7.00 do 10.00, v ktorej moderátori prezradia, ako tieto vstupenky môžete vyhrať.
Potešíme sa, keď sa s vami stretneme aj naživo v aquaparku. Vezmeme so sebou aj malé darčeky, ktoré počas rána v aquaparku rozdáme vám, milí naši poslucháči. Ale aj keď sa vám nepodarí prísť, užiť si tento deň môžete spolu s nami aj pri počúvaní Trnavského rádia. Nalaďme sa spoločne na leto už zajtra!